Londonska općina Hillingdon

Londonska općina Hillingdon (en. London Borough of Hillingdon) je najzapadnija općina u Velikom Londonu u Engleskoj. Općina je imala 243,006 stanovnika prema popisu stanovništva Ujedinjenog Kraljevstva iz 2001.

Općina uključuje bivše distrikte Ruislip-Northwood, Uxbridge, Hayes and Harlington i Yiewsley and West Drayton u historijskom okrugu Middlesexu. Danas, Hillingdon je dom aerodromu Heathrow i Univerzitetu Brunel, i druga je najveća londonska općina.

Hillingdonsko vijeće upravlja općinom, sa sjedištem u gradskom centru u Uxbridgeu. Zbog administrativnih razloga, općina je podijeljena na Sjeverni i Južni Hillingdon (en. North Hillingdon i South Hillingdon), gdje je južni dio više industrijski, dok je sjeverni dio rezidencijski. Veliki dio rezidencijskih površina je proširen uporedo sa proširenjem Metropolitanske željeznice od Harrow on the Hilla do Uxbridgea početkom 20. vijeka, i postepenim postavljanjem stanica duž pruge, što je ostalo zapamćeno pod imenom "Metro-land".

Medicinske usluge širom općine pruža Hillingdon Primary Care Trust.

 Historija 
Općina je formirana 1965. iz Samoupravne općine Uxbridge, Urbanog distrikta Hayes and Harlington, Urbanog distrikta Ruislip-Northwood i Urbanog distrikta Yiewsley and West Drayton u Middlesexu.Cotton 1994, p.133 Na početku, vijeća se nisu mogla dogovoriti o imenu, i u oktobru 1963. Keith Joseph je predložio da se općina zove "Uxbridge", što je kasnije promijenjeno u Hillingdon.

 Distrikti 
Općina uključuje područja:

 Colham Green
 Cowley
 Cowley Peachy
 Eastcote
 Eastcote Village
 Harefield
 Harefield Grove
 Harlington
 Harmondsworth
 Hatton
 Hayes
 Hayes End
 Hayes Town
 Heathrow (zaselak) (historijsko naselje; srušeno 1944.)
 Heathrow Airport
 Hill End
 Hillingdon
 Hillingdon Heath
 Ickenham
 Longford
 Newyears Green
 North Hillingdon
 Northwood
 Northwood Hills
 Ruislip
 Ruislip Common
 Ruislip Gardens
 Ruislip Manor
 Sipson
 South Harefield
 South Ruislip
 Uxbridge
 West Drayton
 West Ruislip
 Wood End Green
 Yeading (jednim dijelom pripada Londonskoj općini Ealing)
 Yiewsley

Općina također uključuje RAF Northolt and RAF Uxbridge.

 Parkovi i rekreacija 
mini|lijevo|Atletska staza u Hillingdonu
Općina održava preko 200 zelenih površina, ukupno oko 730 ha. Zbog činjenice da je veći dio ovog područja unutar metropolitanskog zelenog pojasa, kao i te da je Hillingdon jedna od najrjeđe naseljenih londonskih općina, u ovoj općini se nalazi velik broj tzv. otvorenih prostora, od velikih kao što je dolina rijeke Colne do malih vrtova i igrališta.

Grand Union kanal prolazi kroz neke dijelove općine, uključujući Uxbridge, Yiewsley i West Drayton. Ruislipsko kupalište je prvobitno izgrađeno kao dovodni rezervoar za kanal, ali je eventualno rezervoar pretvoren u kupalište.

U općini djeluje nekoliko dječijih centara, i rekreacijskih područja za djecu mlađu od pet godina i njihove porodice. Centri su Barra Hall, Belmore, Cherry Lane, Colham Manor, Cornerstone, Cowley St. Laurence, Harefield, Hillside, McMillan Early Childhood Centre, Nestles Avenue, Oak Farm, Uxbridge College (Hayes Campus)."Children's centres in Hillingdon ." London Borough of Hillingdon. Retrieved on 26 June 2010.

U vlasništvu općine su i tri pozorišta: Compass Theatre u Ickenhamu, Dvorana Winstona Churchilla (dio Manor Farma) i Beck Theatre u Hayesu, kojim upravlja HQ Theatres Limited.

 Reference 

Hillingdon